Est enim peropportuna ad usum communem et civilem vitam pecunia, quam necessario Aristoteles inventam tradit ad commercia hominum resque mutuo contrahendas… Si unusquisque neglexerit operari quicquid excedat usum suum, necesse erit, ut omittam reliqua, nos omnes agrum colere… Videte quantum a vestra opinione dissentiam.
Sint aliqui prae ceteris avari, praeter hanc communem avariciam cupidi: vos extimatis e civitatibus hos abici oportere; ego contra advocari in illas, tamquam opportuna adminicula ac sustentacula populorum…. Cum enim affirmas plura mala avariciam peperisse, ego et plura bona.